ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኒውዝላንድ ሰባት ብፍቓዶም ንክሞቱ ዝውስን ሕጊ ከተውጽእ'ያ 30 ጥቅምቲ 2020 ምንጪ ስእሊ, Getty Images ኒውዝላንዳውያን ድሕሪ ንዓመታት ዘካየዱዎ በዳሂ ክትዕ፡ ስቓይ ዘይብሉ ሞት ሕጋዊ ክኸውን ኣድሚጾም። ኣብዚ ዕለት፡ እቲ ብ2019 ሓድሽ ሕጊ ኮይኑ ናብ ግብሪ ዝኣተወ መምርሒ ብምርጫኻ ምሟት ዝብል ሕጊ 65.2 ሚኢታዊት ሰባት ደጊፎምዎ ኣለው። እዚ፡ ክድሕን ብዘይኽእል ሕማም ዝሳቐዩን ብህይወት ንምጽናሕ ዝተርፎም ግዜ ትሕቲ ሽዱሽተ ወርሒ እንተኾይኑን፡ ብሕክምና ተሓጊዞም ክሞቱ ዘፍቅድ ኮይኑ፡ ብኽልተ ዶኳትር ዝጸደቐ ክኸውን ኣለው። እዚ ድምጺ ህዝበ ውሳነ ነቲ ዝጸንሐ ክትዕ ዝጠምር ኮይኑ ኣብ ወርሒ ሕዳር 2021 ተግባራዊ ክኸውን እዩ። እዚ ሕጂ ዘሎ ውጽኢት 480 ሽሕ ፍሉይ ድምጺ፣ ብፖስታን ኣብ ካልኦት ሃገራት ዘለው ዜጋታት ዝህቡዎ ድምጽን ዘካተተ ኣይኮነን። ስለ ዝኾነ ድማ እቲ ናይ መወዳእታ ውጽኢት ክሳብ መጻኢ ዓርቢ ኣይፍለጥን። ግን ድማ ጠንካራ ድጋፍ ይረክብ ከም ዘሎ ዘመላኽት ውጽኢት ብኣጋ ይርኣይ ኣሎ። ኒውዝላንድ ነዚ ሕጊ ክተጽድቕ ከላ፡ ንኔዘርላንድስን ካናዳን ሓዊሱ ብዘይሓዊ ሕማም ዝሳቐዩ ሰባት ብሕክምና ተሓጊዞም ክሞቱ ናይ ዝኽተላ ሃገራት ክትጽምበር እያ። ኒውዝላንድ ልዕሊ 56 ሽሕ ብረት ካብ ገባር ኣኪባ "እቲ ቐታሊ ቀልጢፉ ጠያይቱ ንኽውድእ ጸልየ" ኒውዝላንድ ስለምንታይ ቆርበት ሰብ ካብ ኣመሪካ ተእትው ኣላ?
